Ο **Νικολάς Μαρτίνες** {ισπανικά :  **Nicolás Martinez**} (γεννημένος στις 25 Σεπτεμβρίου 1987), ευρύτερα γνωστός στο κοινό ως **Νίκο**, είναι ένας Αργεντινός πρώην επαγγελματίας [[ποδόσφαιρο|ποδοσφαιριστής. Ο αδερφός του, Χουάν Μανουέλ Μαρτίνεθ, είναι επίσης επαγγελματίας ποδοσφαιριστής.

Καριέρα
-------

Ο Μαρτίνες ξεκίνησε το ποδόσφαιρο στις ακαδημίες της Βέλες Σάρσφιλντ, και το 2008 παραχωρήθηκε ως δανεικός στην Αλμιράντε Μπράουν μια ομάδα η οποία αγωνίζονταν στην τρίτη κατηγορία της Αργεντινής. Το 2009, εντάχθηκε στην Ιντεπεντιέντε αλλά χρειάστηκε να περιμένει μέχρι το 2010 για να πραγματοποιήσει το ντεμπούτο του στην πρώτη ομάδα. Στις 19 Δεκεμβρίου 2010, ο Μαρτίνες σκόραρε στη νίκη 4-2 επί της Ντεφενσόρ Σπόρτινγκ για το θεσμό του Κόπα Σουνταμερικάνα του 2010, βοηθώντας την Ιντεπεντιέντε να προχωρήσει στα προημιτελικά.

Το 2011 μετακόμισε στο εξωτερικό για πρώτη φορά στην καριέρα του, καθώς παραχωρήθηκε ως δανεικός στην Χιλιανή Σαντιάγο Γουόντερερς. Αγωνιζόμενος κυρίως ως αναπληρωματικός του κολομβιανού Tressor Moreno δεν κατόρθωσε να κερδίσει ποτέ θέση στο βασικό σχήμα, με αποτέλεσμα να επιστρέψει στην Ιντεπεντιέντε. 

Την 1η Αυγούστου του 2012, υπέγραψε μονοετές συμβόλαιο συνεργασίας με την Ρεάλ Μούρθια, η οποία αγωνίζονταν στην Σεγούντα Ντιβισιόν. Ανα και ξεκίνησε καλά τη θητεία του στην Ιβηρική κερδίζοντας θέση στην αρχική ενδεκάδα, κατά τη διάρκεια της σεζόν έχασε τη θέση του και παρέμεινε στον πάγκο. 

Στις 8 Αυγούστου 2013, επέστρεψε στην Αργεντινή, υπογράφοντας μονοετές συμβόλαιο με την Σαν Μαρτίν ντε Σαν Χουάν. 

Το Γενάρη του 2015, o Αργεντίνος μεσοεπιθετικός υπέγραψε συμβόλαιο διάρκειας 1,5 έτους με τον Παναιτωλικός. Οι εκπληκτικές εμφανίσεις του με τη φανέλα του Παναιτωλικού, προσέλκυσαν τα βλέμματα πολλών ομάδων και τελικά τον Απρίλιο του 2015, ο Μαρτίνες υπέγραψε συμβόλαιο συνεργασίας με τον Ολυμπιακός. Ωστόσο δεν φόρεσε ποτέ την φανέλα του Ολυμπιακού καθώς παραχωρήθηκε ως δανεικός διαδοχικά σε  Ανόρθωση Αμμοχώστου (2015-26) , Γουέστερν Σίντνεϊ Γουόντερερς (2016-17)  και  Απόλλων Λεμεσού (2017-18). 

Στις 29 Αυγούστου 2018 ανακοινώθηκε η μεταγραφή του Μαρτίνες στον Άρη Θεσσαλονίκης  Με τον Άρη, κατέγραψε συνολικά 51 συμμετοχές, εκ των οποίων οι 44 στο Πρωτάθλημα (με 4 γκολ και 3 ασίστ), οι 4 στο Κύπελλο Ελλάδας και οι 3 στο ΟΥΕΦΑ Γιουρόπα Λιγκ 2019-20.

Στις 4 Σεπτεμβρίου 2020, υπέγραψε συμβόλαιο συνεργασίας 1+1 έτους με τον Βόλος ΝΠΣ.   Συμμετείχε σε 29 αγώνες, αγωνιζόμενος για 1931 λεπτά χωρίς να σκοράρει κάποιο τέρμα. 

Στις 18 Ιουνίου 2021 μεταγράφηκε στον Απόλλων Σμύρνης. Παρά τις φιλότιμες προσπάθειές του όλη τη σεζόν, η ομάδα δεν κατάφερε να κερδίσει στον κρίσιμο αγώνα παραμονής τη Λαμία (τελικό σκορ 0-0) και υποβιβάστηκε και μαθηματικά στη Super League 2, με τον Μαρτίνες να ξεσπά σε κλάματα μετά το τέλος του παιχνιδιού.

Διακρίσεις
----------

Ατομική διάκριση:  

Μέλος της καλύτερης ενδεκάδας για τη σεζόν 2014-15 στη Super league 

Συλλογική διάκριση:   

Ως παίκτης της Ιντεπεντιέντε : Κόπα Σουνταμερικάνα 2010

Παραπομπές
----------

1. ↑
2. ↑  «Nicolás Martínez, el hermano del Burrito llega a San Martín». 8 August 2013. .
3. ↑  Ανακοίνωσε Μαρτίνες ο Παναιτωλικός
4. ↑  Aνόρθωση: Ντύνει τον Μαρτίνεζ στα «κυανόλευκα»
5. ↑  Western Sydney Wanderers sign Argentine attacker Nicolas Martinez as marquee for upcoming A-League season
6. ↑  Απόλλων Λεμεσού: Δανεικός από τον Ολυμπιακό ο Μαρτίνες
7. ↑  O Nicolas Martinez στον ΑΡΗ
8. ↑  Βόλος: Ανακοίνωσε τον Μαρτίνες
9. ↑  Ανακοίνωσε τον Μαρτίνες
10. ↑  Ανασκόπηση Πρωταθλήματος Super League Interwetten 2020-21: Η "ακτινογραφία" του Βόλου
11. ↑  Ανακοίνωσε Μαρτίνες ο Απόλλων Σμύρνης
12. ↑  Απόλλων Σμύρνης: Ξέσπασε σε κλάματα ο Μαρτίνες (pics)
13. ↑  Βραβεία ΠΣΑΠ: «Τσόρι», Καλτσάς και Πετράκης οι κορυφαίοι

Εξωτερικές πηγές
----------------

* [  Προφίλ του Ν. Μαρτίνες στο transfermarkt.com]